Μπάι Γκούρντας

Ο Μπάι Γκούρντας (Παντζάμπι: ਭਾਈ ਗੁਰਦਾਸ) (1551 – 25 Αυγούστου 1636) ήταν μια σημαντική φιγούρα του Σιχισμού με μεγάλη επιρροή, συγγραφέας, ιστορικός και ιεροκήρυκας. Ήταν αυτός που έγραψε την αυθεντική έκδοση του Γκουρού Γκραντ Σαχίμπ, ενώ αργότερα υπηρέτησε ως ο πρώτος Τζατίνταρ του Ακάλ Ταχτ.

 Ο Μπάι Γκούρντας γεννήθηκε το 1551 στο Γκοϊντβάλ, ένα μικρό χωριό (σήμερα πόλη) στο Παντζάμπ. Ήταν το μοναδικό παιδί του Μπάι Ισχάρ Ντας, πρώτου εξαδέλφου του Γκουρού Αμάρ Ντας, και της Τζιβάνι, την οποία έχασε στην ηλικία των τριών ετών.Όταν στην ηλικία των 12 ετών έχασε και τον πατέρα του, ο Γκουρού Αμάρ Ντας τον υιοθέτησε. Ο Μπάι Γκούρντας έμαθε Σανσκριτικά, Μπρατζ Μπάσα, Περσικά και Παντζάμπι, και τελικά άρχισε να κηρύττει. Πέρασε τα πρώτα του χρόνια στην Γκοϊντβάλ και στην Σουλτανπούρ Λόντχι. Στην Γκοϊντβάλ, ο Γκούρντας άκουσε κι έλαβε γνώση από μελετητές και σουάμις, οι οποίοι συνέχιζαν να επισκέπτονται την πόλη καθώς διέσχιζαν τον δρόμο Δελχί-Λαχόρη. Αργότερα μετακόμισε στη Βαρανάσι, όπου μελέτησε Σανσκριτικές και Χίντι γραφές. Όταν ο Γκουρού Αμάρ Ντας πέθανε, ο διάδοχός του, Γκουρού Ραμ Ντας, διόρισε τον Μπάι Γκούρντας ως Σιχ ιεραπόστολο στην Άγκρα. Το 1577, ο Μπάι Γκούρντας συνέβαλε στο ξεκίνημα της ανοικοδόμησης του Χαριμαντίρ Σαχίμπ. Είκοσι χρόνια αργότερα, του ανατέθηκε η αποστολή να πάει στην Καρταρπούρ και να απαγγείλει αρκετούς από τους πρώτους ύμνους του Σιχισμού στον Αυτοκράτορα Ακμπάρ. Ο Ακμπάρ εντυπωσιάστηκε από το πνευματικό τους περιεχόμενο και ικανοποιήθηκε για τον μη αντι-Μουσουλμανικό τους τόνο.Όταν ο Γκουρού Ραμ Νας απεβίωσε, ο Γκούρντας απέκτησε μια στενή φιλική σχέση με τον πέμπτο Σιχ-Γκουρού, τον Γκουρού Αρντζάν. Ο Γκουρού έδειχνε μεγάλο σεβασμό προς το πρόσωπό του και τον θεωρούσε θείο του. Ο Γκούρντας οδήγησε μια ομάδα Σιχ στην Γκβαλιόρ, όπου ο Μουγκάλ αυτοκράτορας Τζαχανγκίρ, οδηγημένος από τη ζήλια του για τη δημοφιλία του Σιχισμού, φυλάκισε τον Γκουρού Χάργκομπιντ. Έπειτα από αυτό, ο Γκούρντας στάλθηκε εκ νέου στις πόλεις Καμπούλ, Κασμίρ, Ρατζαστάν και Βαρανάσι για να διδάξει τον Σιχισμό. Έφτασε μέχρι και τη Σρι Λάνκα, κηρύττοντας το όνομα του Γκουρού στα πλήθη και δείχνοντάς τους τον αληθινό δρόμο της ζωής. Ο Μπάι Γκούρντας ήταν αυτός που έγραψε την αυθεντική έκδοση του Αντί Γκραντ, το οποίο ολοκλήρωσε το 1604 και για το οποίο χρειάστηκε περίπου 19 χρόνια συνολικά για να ολοκληρώσει. Δεν έγραψε όμως μόνο το Αντί Γκραντ, όπως τον είχε διατάξει ο Γκουρού Αρντζάν, αλλά ήταν επίσης και ο επικεφαλής και αυτός που επέβλεπε τη δουλειά τεσσάρων άλλων συγγραφέων (Μπάι Χαριά, Μπάι Σαντ Ντας, Μπάι Σούχα και Μπάι Μανάσα Ραμ), οι οποίοι έγραφαν διάφορα Σιχ κείμενα. Τα άλλα του έργα στα Παντζάμπι ονομάζονται συλλογικά «Βαράν Μπάι Γκούρντας». 6 Τσαντ αποτελούμενα από 8 στίχους το καθένα, στα Σανσκριτικά 672 Κάμπιτς και 3 Σουάγιας στα Μπρατζ Μπάσα 40 Βαρς (είδος ωδής) που περιέχουν 912 στροφές στα Παντζάμπι Τα εγκαίνια του Ακάλ Ταχτ έγιναν στις 15 Ιουνίου 1606 από τον Γκουρού Χάργκομπιντ, ο οποίος ήταν κι αυτός που έθεσε τον θεμέλιο λίθο του έργου. Το υπόλοιπο κτίριο ολοκληρώθηκε από τον Μπάμπα Μπούντχα και τον Μπάι Γκούρντας. Δεν επιτρεπόταν σε κανέναν οικοδόμο ή κάποιο άλλο άτομο να συμμετάσχει στην κατασκευή του κτιρίου, ενώ ο ίδιος ο Γκουρού ήταν ο επιστάτης των εργασιών. Στις 31 Δεκεμβρίου 1612, όταν ο Γκουρού φυλακίστηκε στο Κάστρο του Γκουάλιορ, διόρισε τον Μπάμπα Μπούντχα ως υπεύθυνο των υπηρεσιών στον Χαριμαντίρ Σαχίμπ και τον Μπάι Γκούρντας ως τον πρώτο Τζατίνταρ του Ακάλ Ταχτ. Ο Μπάι Γκούρντας πέθανε στις 25 Αυγούστου 1636 στην Γκοϊντβάλ. Ο ίδιος ο Γκουρού Χάργκομπιντ τέλεσε την κηδεία του. Σιχ-Γκουρού Historical facts in the Vaars of Bhai Gurdas